b"\n_START_ARTICLE_\nBritney & Kevin: Chaotic\n_START_SECTION_\nSerija\n_START_PARAGRAPH_\nSlogan: Se lahko soo\xc4\x8dite z najino resnico?_NEWLINE_Resni\xc4\x8dnostni \xc5\xa1ov so naslovili po tematski pesmi, \xc2\xbbChaotic\xc2\xab. Pesem so zaigrali pred za\xc4\x8detkom reklam in kasneje izdali EP s pesmimi iz DVD-ja. Serijo je sestavljalo pet epizod, ki so se vsak torek ob devetih zve\xc4\x8der predvajale na kanalu UPN med 17. majem in 14. junijem 2005, kasneje pa so jih predvajali \xc5\xa1e na kanalih MTV in VH1. Oba, Britney Spears in Kevin Federline sta bila navedena kot producenta resni\xc4\x8dnostnega \xc5\xa1ova._NEWLINE_Resni\xc4\x8dnostni \xc5\xa1ov so ve\xc4\x8dinoma sestavljali doma posneti posnetki Britney Spears in Kevina Federlinea ter intervjuji iz \xc4\x8dasa za\xc4\x8detka njunega razmerja na evropskem delu njene turneje The Onyx Hotel Tour spomladi leta 2004 in iz \xc4\x8dasa konca njunega zakona septembra. _NEWLINE_Ko so jo vpra\xc5\xa1ali o resni\xc4\x8dnostnem \xc5\xa1ovu, je Britney Spears odvrnila:\xc2\xa0\xc2\xbb[Kevina] nisem poznala tako dobro in ko sem na plan potegnila kamero, sem se po\xc4\x8dutila bolje. To je pravzaprav \xc4\x8dudno, saj je bilo na za\xc4\x8detku veliko napetosti. Ko sva bila skupaj, sva bila oba zelo \xc5\xbeiv\xc4\x8dna. Sama sem zelo srame\xc5\xbeljiva in ko sem v rokah dr\xc5\xbeala kamero, sem se po\xc4\x8dutila, kot da govorim z njim preko slednje. Mislim, da mi je bilo to na za\xc4\x8detku v pomo\xc4\x8d.\xc2\xab \xc4\x8crno-beli videospot za pesem \xc2\xbbSomeday (I Will Understand)\xc2\xab\xc2\xa0se je premierno predvajal v zadnji epizodi resni\xc4\x8dnostnega \xc5\xa1ova in prikazuje nose\xc4\x8do Britney Spears. Med premiero videospota in prizori poroke so na kratko prikazali tudi posnetke s snemanja videospota.\n_START_SECTION_\nDodatni CD\n_START_PARAGRAPH_\nEP, izdan skupaj z DVD-jem Britney & Kevin: Chaotic... The DVD & More, je vklju\xc4\x8deval tri pesmi, posnete za druge albume, preko katerih nazadnje niso iz\xc5\xa1le, ter novo pesem, imenovano\xc2\xa0\xc2\xbbSomeday (I Will Understand)\xc2\xab.\n_START_SECTION_\nOzadje in snemanje\n_START_PARAGRAPH_\nPesem\xc2\xa0\xc2\xbbSomeday (I Will Understand)\xc2\xab\xc2\xa0je edina pesem, posneta posebej za ta EP. Resni\xc4\x8dnostni \xc5\xa1ov je naslovljen po svoji tematski pesmi, \xc2\xbbChaotic\xc2\xab. Pesem so posneli za \xc4\x8detrti glasbeni album Britney Spears, In the Zone in naj bi se premierno predvajala \xc5\xa1e pred izzidom albuma, vendar je nazadnje niso nikoli izdali. Pesem je napisal in produciral \xc5\xa1vedski duet Bloodshy & Avant, ki je z Britney Spears sodeloval \xc5\xbee pri pesmih\xc2\xa0\xc2\xbbToxic\xc2\xab, \xc2\xbbShowdown\xc2\xab,\xc2\xa0\xc2\xbbDo Somethin'\xc2\xab\xc2\xa0in drugih pesmi. Tudi pesem \xc2\xbbOver to You Now\xc2\xab\xc2\xa0so posneli za album In the Zone, tako kot pesem\xc2\xa0\xc2\xbbAnd Then We Kiss\xc2\xab, kot dodatek izdano na tem albumu in katere remix je iz\xc5\xa1el na kompilaciji B in the Mix: The Remixes. _NEWLINE_Pesem \xc2\xbbMona Lisa\xc2\xab\xc2\xa0so napisali Britney Spears, Teddy Campbell in David Kochanski in \xc5\xbee 31. decembra 2004 se je premierno predvajala na losangele\xc5\xa1ki radijski postaji Kiss FM. Demo verzijo pesmi so predvajali \xc5\xbee prej tistega leta. Britney Spears je takrat dejala, da album nosi naslov The Original Doll. Kakorkoli \xc5\xbee, pesmi iz neznanih razlogov kasneje niso izdali. Ko so pesem \xc5\xbee skoraj celo posneli, so spremenili besedilo. Ostale neizdane pesmi, posnete konec leta 2004, v \xc4\x8dasu snemanja pesmi \xc2\xbbMona Lisa\xc2\xab, so tudi pesmi \xc2\xbbMoney, Love and Happiness\xc2\xab, \xc2\xbbTake Off\xc2\xab, \xc2\xbbLike I'm Fallin'\xc2\xab in \xc2\xbbOuch\xc2\xab - tudi te pesmi so nameravali izdati na EP-ju, vendar do danes ostajajo neizdane.\n_START_SECTION_\nSingli\n_START_PARAGRAPH_\nPesem\xc2\xa0\xc2\xbbSomeday (I Will Understand)\xc2\xab\xc2\xa0se je uvrstila med prvih deset pesmi na lestvicah na Danskem, Mad\xc5\xbearskem, \xc5\xa0vedskem in v \xc5\xa0vici ter med prvih \xc5\xa1tirideset pesmi na mnogih evropskih lestvicah. Videospot, ki ga je re\xc5\xbeiral Michael Haussman, je prikazoval Britney Spears med petjem svojemu nerojenemu otroku. Tematska pesem resni\xc4\x8dnostnega \xc5\xa1ova, \xc2\xbbChaotic\xc2\xab, je kot singl iz\xc5\xa1la na Japonskem."